133 
Randkroner; ved Diget fandtes Lepidium ruderale, Inula Heleni- 
ur og Salix undulata. Derpaa gik man over Diget og et Stykke 
ind over Koogen, hvor man atter steg paa Vognene. I Grøfterne 
fandtes Elodea canadensis i stor Mængde, af og til blomstrende, 
Batrachium circinnatum, ØOenanthe Phellandrium samt ofte i 
uhyre Mængde Bidens cernuus, mest Formen radiatus F. D. Paa 
Markerne fandtes Cirsium arvense f. spinosissima Lge., Hordeum 
pratense og Ranunculus Philonotis. Hen påa Eftermiddagen ankom 
Vogntoget til Møgeltønder. Medens Bordet blev dækket paa Gjæst- 
givergaarden, besøgtes Schackenborg Slotshave og Park, hvori 
findes mange smukke og sjeidne Træer; af Ukrudsplanter fandtes 
Oxalis stricta og Datura Stramonium. Efter Bordet, ved hvilket 
der herskede den livligste og hjerteligste Stemning, samledes man 
til et lystigt Lag ved Punschebollerne i Haven, og det blev sent, 
før man tog Afsked med de elskværdige Værter i Møgeltønder, 
d'Hrr. Aylsbruger Holm og Kjøbmand Hansen, for at kjøre tilbage 
til de respective Kvarterer. Om Morgenen den følgende Dag 
(d. 28.) samledes atter Excursionens Medlemmer, med Undtagelse 
af Apotheker Baagøe, der var taget bort fra Møgeltønder, og Redac- 
teur Mørck-Hansen, der samme Morgen var reist nordpaa, ved 
Visby Station for at reise videre mod Syd; ved Tønder mistede 
Excursionen 4 Deltagere, idet Dr. Kolderup-Rosenvinge, Directeur 
Møller-Holst, Landinspecteur Mørch og Stud. mag. Ravn toge til 
Flensborg: de tilbageblevne 13 Medlemmer fortsatte Reisen til 
Husum, hvor der gjordes et Ophold paa c. 5 Timer. I to Partier 
foretoges herfra Excursioner, det ene drog mod Nord til Lands- 
byerne Lund og Hokkenbøl og derfra mod Vest til Diget, der 
fulgtes tilbage til Byen; det andet gik sydpaa gjennem Landsbyen 
Rødemis og derfra tilbage til Byen ad Diget. Strax udenfor Bane- 
gaarden fandtes Senebiera Coronopus mellem Brosten. Det første 
Parti fandt ved Landeveien Nord for Byen Conium maculatum 
Efter at have passeret Landsbyerne Lund og Hokkenbøl fandtes 
paa en sandet Hedestrækning Illecebrum verticillatum i stor 
Mængde sammen med Radiola millegrana og Peplis Portula, end- 
videre Scirpus setaceus, Euphrasia gracilis samt Cuscuta Epithy- 
mum paa Lyng. I og ved nogle Grøfter fandtes Pilularia globu- 
lifera rigeligt fructificerende, Potamogeton obtusifolius samt Hype- 
ricum tetrapternm. Udenfor Diget fandtes Hordeum pratense, 
Statice scanica og Halymus pedunculatus. Det andet Parti fandt 
ved Rødemis: Batrachium hederaceum, Stratiotes aloides med Han- 
blomster, Catabrosa aquatica samt Elodea canadensis; paa Enge: 
Nasturtium silvestre; paa Diget: Senebiera Coronopus og Torilis 
nodosa; udenfor Diget: Halymus portulacoides: paa Tilbageveien 
fandtes Digitaria glabra mellem Brosten i Slotsgaarden. Efter at 
have styrket sig ved Mad og Drikke bestege Medlemmerne atter 
Toget; under den lange Kjørsel søgte man paa bedste Maade at 
faa Tiden til at gaa, f. Ex. ved at studere de sydslesvigske og 
holstenske Bøndergaardes mærkelige Bygningsmaade eller ved paa 
de talrige Stationer at iagttage Folkelivet, deri Anledning af Søn- 
dagen var temmelig broget, om det end ikke frembød noget særlig 
interessant. Endelig Kl. 10 om Aftenen ankom man til Stationen 
Tornesch, hvor Vogne fra Haseldorf ventede. Efter en Times 
Kjørsel ankom man til Haseldorf, en Herregaard beliggende i Nær- 
heden af Elben, c. 4 Mil Nordvest for Hamborg. Her modtoges 
Deltagerne med stor Venlighed af Eieren, Kammerherre v. Oppen- 
Schilden, og, uagtet det var saa sent paa Dagen, blev mån strax 
ført til Bords, og det varede ikke længe inden der kom Liv i de 
